b'\n_START_ARTICLE_\n\xc3\x81rbol del Tule\n_START_PARAGRAPH_\n\xc3\x81rbol del Tule (Tule-treet) er det treet med st\xc3\xb8rst stammediameter i hele verden. Det er en montezuma-sypress (Taxodium mucronatum), \xc2\xabahuehuete\xc2\xbb p\xc3\xa5 spr\xc3\xa5ket nahuatl. Treet har en diameter p\xc3\xa5 14,05 m, omkrets p\xc3\xa5 58 meter, og h\xc3\xb8yden er 42 meter. Volumet er estimert til 816\xc2\xa0829 m\xc2\xb3, og vekten er estimert til 636 107 tonn._NEWLINE_Treet befinner seg p\xc3\xa5 kirkegrunn i landsbyen Santa Mar\xc3\xada del Tule som ligger i delstaten Oaxaca i Mexico. Om man f\xc3\xb8lger veien fra Oaxaca by by til Mitla, s\xc3\xa5 er avstanden omtrent 13 kilometer. Det koster 3 pesos i inngangspenger for \xc3\xa5 komme inn p\xc3\xa5 kirkeg\xc3\xa5rden for \xc3\xa5 f\xc3\xa5 bedre utsikt til treet og lese om dets historie._NEWLINE_Treets alder er ukjent, men man regner med at det er mer enn 2000 \xc3\xa5r gammelt. Etter Zapotec-sagnet ble treet plantet for 1400 \xc3\xa5r siden av en prest ved navn Pechocha. Dette var en prest som tilbad guden Eh\xc3\xa9catl (ogs\xc3\xa5 omtalt som \xc2\xabvindguden\xc2\xbb). Treets hellige plassering (senere okkupert av kirken) skulle vel bekrefte dette._NEWLINE_Treet har ogs\xc3\xa5 f\xc3\xa5tt kallenavnet \xc2\xabLivstreet\xc2\xbb p\xc3\xa5 grunn av at man kan skimte mange tegninger av dyr i barken.'